hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
Fejhallgató Szerviz • Fejhallgató javítás, fülhallgató javítás
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
A Fejhallgató Szervizben egy hiánypótló szolgáltatást nyújtunk, vezetékes fejhallgatók és fülhallgatók javításával foglalkozunk.
A Szerviz Blogban a javításokat bemutató cikkeket olvashat.
A honlapon minden fontos információt megtalál szolgáltatásainkkal kapcsolatban.
Újabb AKG K518 fejhallgató javítás, ezúttal sárga kábellel
Egy újabb kábelcserés AKG K518 típusú fejhallgató járt nálam. Ennek a javításnak az az érdekessége, hogy nem a megszokott fekete színű fejhallagató kábelt használtam hozzá. Mégis melyik másik szervizben kérdezik meg az embertől, hogy milyen színű kábelt szeretne a fejhallgatójára? 🙂
Najó, nálam sincs óriási választék, de a dupla sztereó fejhallgató kábelből a feketén kívül van zöld, sárga és piros színű is. Mivel ez az AKG fejhallgató fekete-sárga, tudtam rá olyan kábelt szerelni, ami színben passzol hozzá. Ezzel a kábellel nem csak egyedi és menő, hanem jóval tartósabb is lesz, mivel műanyag szigetelésű vezetékek vannak benne, nem pedig gyenge minőségű sodrott rézszálak. Erre a kábelre egy aranyozott tüskével ellátott ezüst Amphenol dugó került.
Utángyártott fülpárna AKG K518 fejhallgatóhoz
fejhallgató javítás - AKG fejhallgató javítás
Pilóta headset javítása: Sennheiser HME 46, Telex Airman 750
Dátum: 2014. 03. 18.
Híre ment a Fejhallgató Szerviznek, mert egy érdekes, nem mindannapi megbízást kaptam a Flight Simulation Company Kft.-től, akik a Liszt Ferenc Repülőtéren üzemeltetnek repülő szimulátort. A feladat néhány Sennheiser HME 46 és Telex Airman 750 típusú pilóta headset megjavítása volt, melyeket a szimulátorban használnak.
Először is ki kellett deríteni, hogy melyik eszköznek mi a hibája. Nem meglepő módon korábban még nem volt dolgom ilyesmivel, illetve ezek elég speciális eszközök, ezért kicsit keresgélni kellett a bekötést illetően. Kaptam egy kapcsolási rajzot, ami a David Clark Company, Inc. cégtől származik. Ez alapján építettem egy PC adaptert a headsetekhez, hogy a számítógépemmel tesztelhessem azokat.
A headsetek végén két jack dugó található. Ezt hívják “GA plug”-nak, a “GA” general aviation-t, azaz általános célú repülést jelent. A hangszóró dugója egy szokványos 6.3mm-es mono dugó. Viszont a mikrofon dugója elég speciális, egy 5.2mm-es sztereó dugó, de csak két érintkezője van bekötve. Ehhez a fajta dugóhoz nem is sikerült aljzatot beszereznem, ezért krokodil csipeszekkel oldottam meg a csatlakoztatást a tesztelő áramkörhöz. Később szerencsére kaptam pár átalakítót is, amiknek az egyik végén két aljzat van a jack dugók számára, a másik végük pedig egy 5 pólusú XLR dugó, amihez már könnyebb volt aljzatot vásárolni. A bal oldai ábrán látható az átalakító bekötési rajza.
A tesztelő áramkör csak néhány alkatrészt tartalmaz, és egy 9V-os elemmel működik. Az elemmel sorba van kötve egy 470 ohm-os ellenállás. Ezen kívül két darab 22µF értékű elektrolit kondenzátorra van szükség a megépítéséhez. Az adapter csak a mikrofont érinti, a hangszóró dugóját egy 6.3mm-3.5mm jack átalakítóval csatlakoztathatjuk a PC-be. Teszteléshez egy egyszerű szoftvert használtam, amivel felvettem a mikrofon hangját, miközben beszéltem bele és mozgattam a kábelt. A felvétel visszajátszásakor szintén mozgattam a kábelt, hogy kiderüljön, hogy van-e benne érintkezési hiba.
Végeredményben az egyik Telex Airman 750 headset kábelét kellett lecserélni, mert a hangszóró dugójának tövében kontakthibás volt. A felhasznált kábelt egy másik, hiányos headsetről szereltem át. A hiányos Sennheiser HME 46 headsetekből összeállítottam egy hiánytalan és működő darabot, egy műanyag pöcök átszerelésével, ami a fejpánthoz rögzíti a hangszórótartó dobozt. Ezeken kívül két Telex GA-XLR adaptert kellett megforrasztani, mert egyformán érintkezési hibásak voltak. Belül a hangszórók aljzatában a vezeték leszakadt a forrasztásról.
headset javítás, pilóta headset javítás - Sennheiser fejhallgató javítás
Sennheiser HD 408 fejhallgató javítás – megtört kábel
Dátum: 2014. 03. 15.
Ez a cikk egy Sennheiser HD 408 típusú fejhallgató javításáról fog szólni. A fotókon látható, hogy hogyan lehet egy olyan új fejhallgató kábelt elkészíteni és felszerelni a hasonló típusú fejhallgatókra, mely a gyári kábelnél jóval tartósabb. Ennek ellenére a kábelcserét csak hibás fejhallgatókon ajánlatos elvégezni.
Első lépésként vágjunk le egy 2 méter hosszú darabot dupla sztereó kábelből. A kábel egyik végére egy sztereó jack dugó fog kerülni. A kábel átmérője miatt csak az Amphenol típusú jack dugóba fér bele, ezért azt használom. A kábelvégek blankolása után forrasszuk fel a vezetékeket a dugó hátsó érintkezőire. A folyatószer használata nagyban megkönnyíti a munkát. Húzzuk rá a forrasztásra a szigetelő csövet, miután meggyőződtünk róla, hogy az jól sikerült, és hogy a bal és jobb hangcsatorna nem érintkezik egymással, sem a földeléssel. A szigetelő csövet töltsük meg folyékony ragasztóval egy ragasztó pisztoly segítségével. Miután a ragasztó megszáradt, tekerjük össze a dugót, és egy fogó segítségével húzzuk szorosra.
A dupla kábel másik végét bontsuk két részre. Nagyjából mérjük ki, hogy hová kell esniük a törésgátlóknak, és készítsük el azokat több réteg zsugorcsőből. Úgy a legjobb, ha alulra rövidebb, felülre pedig hosszabb darabokat vágunk, melyek lefedik az alsókat. Minden réteget melegítsünk rá a kábelre. Ezután forrasszuk fel a vezetékeket a hangszórók érintkezőire, és ragasszuk be a törésgátlókat a burkolat belső részébe.
A hangszórótartó dobozok összeszerelésekor csak négy csavart kell becsavarnunk. A fülvédő párnák könnyedén felpattinthatók, ha a megfelelő helyre illesztjük őket.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató kábel javítás újraforrasztással
Utángyártott fülpárna Sennheiser HD 408 fejhallgatóhoz
fejhallgató javítás - Sennheiser fejhallgató javítás
Maxell Retro DJ fejhallgató javítás – teljes kábelcsere
Dátum: 2014. 03. 15.
Nemrég egy Maxell Retro DJ fejhallgatót javítottam meg, aminek ki kellett cserélni az eredeti kábelét egy újra. Több másik típushoz hasonlóan itt is megéri a teljes kábelt lecserélni, hiszen nem sokkal drágább a jack dugó cserénél, és a fejhallgató szó szerint jobb lesz, mint újkorában.
Ennél a típusnál a kábel csak az egyik oldalon csatlakozik a fejhallgatóhoz, a másik oldalra a fejpánton keresztül juttatja el az audió jelet egy újabb kábel. Ezért itt egy szimpla sztereó kábelt használtam, amiben műanyag szigetelésű vezetékek vannak, ezért a gyári fejhallgató kábelnél jóval tartósabb.
Az új kábel végére egy fekete színű Amphenol jack dugó került, ami szintén jó minőségű alkatrész. Az olcsóbb műanyag dugókkal szemben ez bírja a strapát, és a drót törésgátlós típusokkal ellentétben nem teszi tönkre a kábelt, sőt megvédi azt.
fejhallgató javítás - Maxell fejhallgató javítás
Sárga AKG K518 fejhallgató javítása – teljes kábelcsere
Dátum: 2014. 03. 05.
Egy sárga színű AKG K518 típusó fejhallgatót javítottam meg úgy, hogy egy teljesen új kábelt szereltem fel rá. A régi kábele korábban leszakadt.
A teljes kábelcsere olyankor szükséges, ha az eredeti kábel közepén van sérülés, nem pedig a dugónál vagy a hangszóróknál. Akkor is ajánlott, ha a gyári kábelben gyenge minőségű vezetékek vannak, melyek egy dugó csere után újból megtörhetnek majd elszakadhatnak. A “dugóhibás” eszközökben sem maga a jack dugó hibásodik meg, hanem a kábel vezetékei lesznek érintkezési hibásak a dugó tövében.
Ennél a javításnál egy 2 méter hosszú dupla sztereo kábelt használtam fel, valamint egy fekete színű Amphenol jack dugót. Ennél a típusnál figyeljünk oda az összeszerelésre, mert nem mindegy, hogy hogyan állnak a műanyag elemek, amiken a hangszórótartó dobozok forognak, és hogy melyik hangszóró és fedél melyik oldalra kerül.
Utángyártott fülpárna AKG K518 fejhallgatóhoz
fejhallgató javítás - AKG fejhallgató javítás
35/45 « Első   Utolsó »
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum